okeficc
స్టీవెన్‌ ఓకీఫె వలలో చిక్కిన టీమిండియా
పూణే: స్పిన్‌ ఆడటంతో ఆసీస్‌ ఎప్పుడు తడబడుతూనే ఉంటుంది.అందునా ఉపఖండం పిచ్‌లపై అంటే వారు ముందే చేతెలెత్తేస్తారు. అందుకే గత దశాబ్ద కాలంలో భారత్‌లో ఒక్క సిరీస్‌ కూడా ఆసీస్‌ గెలు వలేకపోయింది. ఈసారి భారత్‌ పర్యటనకు వచ్చిన ఆసీస్‌ భారత్‌ స్పిన్‌కు చెందిన ఆటగాళ్లు అశ్విన్‌, జడేజా చుట్టేయడం ఖాయమని అనుకున్నారంతా. అయితే పూణే వేదికగా జరుగుతున్న తొలి టెస్టులో అందరి అంచనాలు తలకిందులయ్యాయి.ఏ స్పిన్‌తో అయితే ఆసీస్‌ను మట్టి కరిపించాల నుకున్నారో అదే స్నిన్‌ వలలో టీమిండియా చిక్కుకుంది. ఇప్పటికి కేవలం నాలుగు టెస్టు మ్యాచ్‌లు ఆడి 14వికెట్లు తీసిన ఆస్ట్రేలియా లెప్టార్క్‌ స్పిన్నర్‌ స్టీవెన్‌ ఓకీఫె టీమిండియాను బెంబెలెత్తించాడు.స్పిన్‌ బౌలింగ్‌ను ఎదుర్కోవడంలో సిద్దహస్తులైన భారత బ్యాట్స్‌మెన్‌ ఒకరి తరువాత ఒకరిని పెవిలియన్‌ పంపాడు. భారత స్పిన్‌ బౌలర్లు అశ్విన్‌,జడేజా వికెట్లు తీయడానికి కష్టపడిన పిచ్‌పైనే అబ్బురపరిచే విధంగా సత్తా చాటాడు. కేవలం 13.1ఓవర్లు వేసిన ఓకీఫె 35పరుగులు ఇచ్చి ఆరు కీలక వికెట్లు తీసుకున్నాడు.చివరి 19 బంతుల్లోనే ఆరు వికెట్లు తీసుకోవడం విశేషం. పదవ ఓవర్‌ నుంచే మాయాజాలం: అప్పటి వరకు 9 ఓవర్లు వేసిన ఓకీఫె 30 పరుగులు ఇచ్చిన ఓకీఫె తన పదవ ఓవర్‌ నుంచి మాయాజాలం ప్రదర్శించారు.ఆ ఓవర్‌లో రాహుల్‌,రహానే,సాహాలను పెవలియన్‌కు పంపి భారత్‌ను కోలుకోలేని దెబ్బతీశాడు.11వ ఓవర్‌లో జయంత్‌ యాదవ్‌,12వ ఓవర్‌లో జడేజా,13వ ఓవర్‌ తొలి బంతికే యాదవ్‌ను ఔట్‌ చేసి తన కెరీర్‌ అత్యుత్తమ 6.35 గణాంకాలను నమోదు చేసుకున్నాడు.